Ipari park

 fejlesztési koncepció
Szentes Város Önkormányzata meghatározó feladatának tekinti a helyi és kistérségi gazdaság fejlődésének, illetve jövedelemtermelő képességének támogatását; kiemelt fontosságúnak a jelenlegi munkahelyek megtartása mellett újabb munkahelyek létrehozásának elősegítését, a környezetminőség javítását. 

Ennek érdekében folyamatos törekvésünk a jelenleg működő vállalkozások közvetett támogatása, illetve új vállalkozások letelepedésének ösztönzése a településen. 

A gazdaságfejlesztés célja az egyéni és közösségi jövedelmek növekedésén keresztül megvalósítható folyamatos életminőség javítás, illetve Szentes regionális szerepének növelése.

A gazdasági teljesítmény növelésére, a helyi vállalkozások versenyképességének pozitív változása közvetlen hatást gyakorol. A versenyképesség növelését befolyásoló tényezők a gazdasági szerkezet, a vállalkozási körülmények, az innováció, az infrastruktúra elérhetősége és minősége.

A jelenleg tapasztalható tendenciák szerint a gazdaság jövedelemtermelő képességének javítására, új beruházások megvalósítására, meghatározó hatást fejt ki az infrastruktúra és a humánerőforrás fejlesztése.
 A képzési feltételek javítása ugyanakkor a munkavállaló versenyképességét is növeli, miközben a képzettebb munkaerő nagyobb hozzáadott értéket képes előállítani.

Prioritások

A célok és a lehetséges eszközök elemeit figyelembe véve, az alábbi prioritásokat és intézkedéscsoportokat jelölhetjük ki.
1. Prioritás: A gazdaság versenyképességének javítása

A prioritás azokat az intézkedéscsoportokat gyűjti össze, amelyek közvetlen hatást gyakorolhatnak a helyi gazdaság jövedelemtermelő képességére, a húzóágazatok letelepedésére és fejlődésére. 
Az intézkedéscsoportok célja a vállalkozások innovatív tevékenységének elősegítése, a vállalkozási környezet javítása elsősorban az infrastruktúra fejlesztése révén. Szentes város versenyképességének, jövőbeni prosperitásának fontos elemei a sportturizmus alapinfrastruktúrájának fejlesztése és a befektetés ösztönzés.

Intézkedéscsoportok

1.1. A gazdasági infrastruktúra fejlesztése

Az intézkedéscsoport célja olyan - elsősorban az ipari parkban, illetve más, a városban található ipari, gazdasági – szolgáltató övezetben megvalósuló teljes körű infrastruktúrafejlesztések - amelyek elősegítik a helyi és kistérségi kis- és közepes vállalkozások fejlődését, továbbá újak letelepedését a városban. 
1.2. A sportturizmus fejlesztése
Az adottságainknak megfelelően kiemelt jelentőséget kell tulajdonítani az idegenforgalmi ágazatnak, amelynek lényege, hogy közvetlenül transzferál belső jövedelemmé külső jövedelmeket. Fejlesztése Szentes város alapvető érdeke. 
1.3. Befektetés-ösztönzés

A Képviselő – testület 2007. április 27-én megtartott ülésén határozatot hozott annak érdekében, hogy újabb befektetők, illetve befektetések jelenhessenek meg a helyi gazdaságban (73/2007. (IV.27.) Kt.)
2. Prioritás: A foglalkoztatottak számának és képzettségének növelése 
A prioritás azokat az intézkedéscsoportokat fogja össze, amelyek révén egyfelől növekedhet a foglalkoztatottak száma és képzettsége, másfelől a foglalkoztatás biztonsága, (egyéni értelemben vett) tervezhetősége.
 Az önkormányzat alapvetően az általa fenntartott oktatási intézményekben folyó minőségi munkát tudja befolyásolni, de aktív szerepet játszhat a szükséges munkaerő letelepedésének elősegítésében. 
A versenyszféra szereplőivel való konstruktív kapcsolat elősegítheti a képzési irányoknak a piaci igények szerinti alakulását.

Intézkedéscsoportok

2.1. Oktatási - képzési infrastruktúra fejlesztése

Az intézkedéscsoport célja az oktatási intézményhálózat rekonstrukciója, a minőségi értelemben vett személyi és tárgyi – technikai fejlesztés annak érdekében, hogy a képzés megfeleljen munkaerőpiac által támasztott egyre magasabb követelményeknek.
Az infrastruktúrafejlesztés a vállalkozás-oktatási intézmény kapcsolatrendszer intézményes kiépülését, illetve továbbfejlesztését is jelenti.

2.2. Foglalkoztatás támogatása

A foglalkoztatás ösztönzése, a 73/2007. (IV.27.) Kt. Határozat 1. pontjában meghatározottak értelmében, az új munkahelyek létesítése után támogatást élvez.

A későbbiek folyamán - a piaci igények szerint - egy elsősorban műszaki szakemberek letelepítést ösztönző programot kell elkészítenünk és megvalósítanunk.

Ennek érdekében a helyi adó preferenciák felülvizsgálata is átgondolandó azokon a stratégiailag fontos területeken, ahol az elérhető jövedelmek nem biztosítják a kvalifikált munkaerő letelepedését a városban (pl.: kutatás - fejlesztés).

3. Prioritás: Környezeti feltételek javítása

A prioritás azokat az intézkedéscsoportokat foglalja magában, amelyek az emberek számára az életfeltételeik kiteljesedését szolgálják. A gazdaság fejlődése, a város regionális szerepének növelése nem érhető el a város és a kistérség lakói, a természeti és épített környezet, illetve a növekvő életminőség közösségi feltételeit biztosító intézményrendszer (kulturális, sport stb.) összhangja nélkül.
Intézkedéscsoportok

3.1. A lakások számának és komfortjának növelése
A tőke letelepedése, az új munkahelyek létesítése, a megfelelő számú, képzett munkaerő rendelkezésre állása, a népességfogyás megállítása, illetve a lakások számának és komfortjának növelése között közvetlen összefüggés van.

Az intézkedéscsoport megvalósítása elsősorban vállalkozói tőke bevonásával érhető el, ugyanakkor a gazdaság jövedelemtermelő képességének fejlődése nélkül nem lesz kellő forrás a befektetett tőke kiszámítható és kockázatmentes megtérülésére.

A település szerkezeti tervben ajánlottakkal összhangban a lakásprogram folytatásaként egyfelől családi házas övezetek kialakítása kívánatos, másfelől olyan lakhatást szolgáló beruházások elősegítése, amelyek a hátrányos helyzetű rétegek gondjain enyhíthet. 

3.2. Közlekedési infrastruktúra fejlesztése

Az intézkedéscsoport elemei az elmúlt évek közlekedési infrastruktúra fejlesztéseinek további folytatását jelentik. A természetes környezet minőségének javulása várható a majdan megépülő észak – keleti elkerülő úttól. Fontos a kerékpárút-hálózat építésének folytatása, illetve az ipari park tervezett keleti fejlődési irányában található utak fejlesztése.
A fejlesztések legfontosabb feladata a belváros forgalmi terhelésének csökkentése, illetve a város elérhetőségének javítása.

A közlekedési infrastruktúra részét képezi a járdahálózat folyamatos felújítása, illetve a hiányzó elemek megépítése.

3.3. Közműfejlesztési program

Az intézkedéscsoport alapvetően a kistérségi települések, illetve a közigazgatásilag Szenteshez tartozó Magyartés, Ecser, Dónát infrastrukturális ellátottságának javítását célozza tekintettel arra, hogy a lefektetett közművek szempontjából a város közmű – ellátottsága gyakorlatilag teljes körű.  
3.4. Zöldfelület -program

Az intézkedéscsoport az érintetlen természeti környezet megóvására és a közösség által használt zöldfelület fejlesztésére irányul.
3.5. Egészségügyi, szociális infrastruktúra fejlesztése

A lakosság életminőségének, egészségi állapotának, munkaerő képességének közvetlen, meghatározó szerepe van a gazdaság fejlődésében, a versenyképesség növelésében. Ennek megfelelően alapvető fontosságú az egészségügyi és szociális ellátórendszer minősége, szolgáltatási színvonala. 

Kiemelten fontos az ellátási formák és az ellátórendszer infrastruktúrájának fejlesztése.

3.6. A kulturális intézményrendszer fejlesztése

A kulturális intézményhálózat állapota és az általa kínált szolgáltatások milyensége az életminőség fontos mérőfokát jelenti. Az intézkedéscsoport közvetlen gazdasági hatása nem mérhető, de jellemző képet mutat egy település gazdasági értelemben vett versenyképességével.

3.7. Sport intézményrendszer fejlesztése

Az egészség megőrzésében játszott szerepe miatt a sport – és azon belül is a tömegsport, szabadidő sport feltételeinek fejlesztése rendkívüli fontosságú a munkavállalók folyamatos rendelkezésre állása, a tartós lakossági fogyasztás szempontjából. Az intézkedéscsoport közvetlen összefüggésben van az 1. prioritás 1.2. intézkedéscsoportjával, amely sportturizmus fejlesztésére irányul.
Az intézkedés leírása
A prioritások és az ajánlott intézkedéscsoportok meghatározását követően szeretném bemutatni a gazdaságfejlesztést leginkább erősítő intézkedéscsoporthoz kapcsoló intézkedést, illetve a közvetlenül kapcsolódó fejlesztési projektet.

A gazdasági infrastruktúra fejlesztése
Az intézkedés legfontosabb célja a kis- és középvállalkozói réteg számára megteremteni a fejlődés infrastrukturális feltételeit annak érdekében, hogy piaci pozíciójuk, versenyképességük, így a foglalkoztatásban betöltött szerepük hosszú távon is stabil maradjon, illetve fejlődjön. 

„A Szentes Ipari Park fejlesztése”

A projekt javaslat általános összefoglalása

Szentes Ipari Parkban tevékenykedő vállalkozások gazdasági helyzete és ereje változó. A kis – és középvállalkozások versenyképessége, illetve a nagyvállalkozások (pl.: Hungerit ZRt., Legrand ZRt.) versenyképessége között jelentős különbség tapasztalható. A vállalkozások regionális, országos illetve európai piacra lépésének esélye bizonytalan és nem folyamatos.

A működő tőke beáramlásának jelentős akadályát képezi, hogy az ipari parkban található infrastruktúra állapota zónánként eltérő és kizárólag a Déli zónában található 9 hektárnyi szabad terület éri el a befektetők igénye szerinti közmű állapotot. 
Megállapítható, hogy az Önkormányzat és a gazdasági élet szereplőinek közös érdeke az ipari park infrastrukturális helyzetének javítása, közművesített területek nagyságának növelése, a megújuló energiákban rejlő lehetőségek kiaknázása.
Az ipari park fejlesztése hozzájárul a különböző képzettségű munkavállalók általános helyzetének javulásához, amely nem csak egzisztenciális, hanem egészségügyi, szociális és kulturális értéknövekményt jelent.
A FEJLESZTENDŐ TEVÉKENYSÉG

A fejlesztési célok meghatározásának módszere

A fejlesztési célok az elmúlt évek gyakorlati tapasztalatai, a befektetői igények, a működő vállalkozások képviselőinek észrevételei, ötletei, illetve tanulmányok alapján kerültek meghatározásra.

A fejlesztési irány

A fejlesztés irányának kialakításakor a helyi adottságokat vettük figyelembe. Elsősorban arra törekedtünk, hogy ne egyedi fejlesztéseket célozzunk meg, hanem olyanokat, amelyek elismerten szükségesek és a meglévő vállalkozások számára, támogató fejlesztéseket eredményeznek. 

Természetesen a fejlesztési célok az új befektetések, a működő tőke letelepedését is szolgálják és összességében lefedik az ipari parki igények és lehetőségek teljes spektrumát. 
A projekt elemeinek megnevezése
1. Szentes Ipari Park általános infrastruktúra és üzleti környezet fejlesztése,
2. Szentes Ipari Park Északi zóna innovációs övezet kialakítása,
3. Szentes Ipari Park Északi zóna „Vállalkozói falu” előkészítése és kialakítása,
4. Szentes Ipari Park Keleti zóna környezeti és energetikai fejlesztése,
5. Szentes Ipari Park Déli zóna termelési inkubáció elősegítése.
A fejlesztési irány illeszkedése

A fejlesztési cél az Új Magyarország Fejlesztési Terv átfogó céljaihoz, a foglalkoztatás bővüléséhez, illetve a tartós gazdaság növekedés eléréséhez teljes mértékben illeszkedik.    

Közvetett, illetve egyes esetekben közvetlen módon járul hozzá az alábbiak fejlődéséhez.

• a munkaerő-kínálat növelése: az egyén foglalkoztathatóságának javítása;

• a munkaerő-kereslet bővítése: munkahelyteremtés;

• a kereslet és a kínálat összhangját biztosító foglalkoztatási környezet kialakítása.

• a versenyképesség növelése;

• a gazdaság bázisának a szélesítése;

• az üzleti környezet fejlesztése

A FEJLESZTÉS SZÜKSÉGSZERŰSÉGÉNEK ISMERTETÉSE

A fejlesztendő tevékenység ismertetése
I. Szentes Ipari Park általános infrastruktúra és üzleti környezet fejlesztése
Szentes Ipari Park területén szükséges az infrastrukturális hiányok (csapadékvíz elvezetés, szennyvízelvezetés, ivóvíz biztosítás, villamos energia ellátás, utak felújítása) megszüntetése. 
Az ipari parkon belül mindazon területek átfogó rendbetétele tartozik ezen projekt elembe, amelyeket nem érint a Északi zóna – „Vállalkozói falu” projekt elem kialakítása, illetve a Keleti zóna - Környezeti és energetikai fejlesztése - megújuló energia hasznosítása projekt elem.
Ezzel a projekt elemmel azon vállalkozások üzleti környezetének, üzleti infrastruktúrájának fejlesztését kívánjuk támogatni, amelyek a Szentes Ipari Parkba már korábban betelepültek és tevékenységükkel hosszabb ideje munkaadóként, rendszeres adófizetőként jelennek meg. Ezen vállalkozások támogatása a térség alapvető érdeke.

A projekt célja a megnövekedett igények kielégítését szolgáló közműfejlesztés biztosítása, az elhasználódott, megrongálódott ipari műtárgyak felújítása. Célcsoportja az ipari parkba települt vállalkozások.

A megvalósuló fejlesztéseket követően a magasabb komfort és ellátottság miatt a vállalkozások magasabb hozzáadott értéket állítanak elő, a versenyképességük és a munka kínálati lehetőségük növekszik. 
A versenyképesség erősödése munkaerő keresletet generál, amely nemcsak az adott vállalkozás, hanem a beszállító vállalkozások foglakoztatására is pozitív hatást gyakorol.
Napjainkban a Szentes Ipari Parkban több száz fő megváltozott munkaképességű, illetve cigány származású munkavállaló dolgozik. A munkaadók versenyképességének javulásával gazdasági helyzetük erősödésével nemcsak a jelenleg alkalmazottak munkaköre stabilizálódik, hanem lehetőség nyílik újabb hátrányos helyzetű munkavállalók alkalmazására.
A fejlesztéseket követően a környezeti állapot jelentősen javulni fog. 

Az Új Magyarország Fejlesztési Terv prioritásaihoz a projekt elem az alábbiak szerint képes kapcsolódni.

1. prioritás: A gazdaság fejlesztése

• A kis- és középvállalatok jövedelemtermelő képességének a javítása, amelynek

tervezett eszközei:

a kkv-k tőkeellátottságának javítása; a vállalkozói kultúra szélesítése; szervezetfejlesztés;

technológiai korszerűsítés; a kkv-k közötti együttműködések bátorítása.

3. prioritás: A társadalom megújulása

• A foglalkoztathatóság javítása, amelynek tervezett eszközei:

a munkaerő-piacra való belépést segítő és munkavállalásra ösztönzői szolgáltatások; a munkavállaláshoz szükséges tudás és készségek fejlesztése; a munkanélküliség tartóssá válásának megelőzése; a munkaerőpiacon belüli átmeneteket segítő intézkedések; a hátrányos helyzetűek foglalkoztatását segítő támogatások; járulékkedvezmények; a foglalkoztatási rehabilitáció fejlesztés.

DAOP Prioritás 1. Regionális gazdaságfejlesztés
Az 1. prioritás tengely fejlesztési céljai szorosan kapcsolódnak a nemzeti és közösségi célok eléréséhez. A megújuló lisszaboni stratégia, két fő feladatra összpontosít: erősebb és tartósabb növekedés megvalósítására, valamint több és jobb minőségű munkahely teremtésére. Jelen prioritás tengely ezzel összhangban a foglalkoztatás bővülését és a KKV-k versenyképességének növelését tűzte ki célul.

A fejlesztési irány igazodása más fejlesztési programokhoz

Nemzeti Akcióprogram (NAP):

II.2.2. A vállalkozói környezet javítása és a verseny élénkítése

II. Szentes Ipari Park Északi zóna, innovációs övezet kialakítása 
A Szentes Ipari Park Északi zónájában meglévő többszintes épületek felújítását követően koncentrált helyen egy olyan innovációs övezet alakítható ki, amely elsődlegesen a MetalCom ZRt. tudás bázisára, tervezett innovációs központjára épül. Az Északi zónában jelenleg is működik az Inkubátorház és a területen belül több egyéb prosperáló vállalkozás. Mivel az említett terület korábban honvédségi ingatlan volt és jelentős állagromlás érte, felújításra szorul több épület. Az egyik a MetalCom ZRt. tulajdonát képezi, ahol a vállalkozás elhelyezni kívánja - az épület teljes felújítását követően - a távközlés technikai innovációs központját. 
Egy másik épületben, amely Szentes Város Önkormányzatának tulajdonát képezi, az előzetes terveknek és megvalósíthatósági tanulmánynak megfelelően és a felújítást követően, a Szentesi Agrármarketing és Szolgáltató Centrum kerül kialakításra. 

Tekintettel arra, hogy az Inkubátorház teljes körű felújítása sem fejeződött még be, gyakorlatilag az innovációs övezet ingatlanai a felújítások és fejlesztéseket követően egységes arculattal, de eltérő szolgáltatással állhatnak a különböző gazdasági ágak rendelkezésére.
A MetalCom Innovációs Központ és az Inkubátorház egyaránt rendelkezik megfelelő műszaki tervekkel az épület teljes felújítására vonatkozóan. Ez lehetővé teszi, hogy releváns pályázati kiírás esetén felkészülten vehessenek részt a pályázati források megszerzésében. 

A projekt elem megvalósíthatósága az Európai Tanács 2006. március 23-24-i ülésén megfogalmazott prioritásokra alapozódik, amelyek a tudás és az innováció érdekében szükséges befektetéseket, a kis- és középvállalatok fejlesztését, a foglalkoztatás bővítését tűzi ki célul.
A foglalkoztatás tekintetében kiváló lehetőséget teremt azoknak a szentesi származású műszaki szakembereknek, akik a városban kívánnak elhelyezkedni.

A projekt hatásaként a jelenleg leromlott állapotú épületek megújulhatnak, az épített környezet állapota jelentősen javulhat és kulturált európai színvonalú munkahelyek kerülhetnek kialakításra.

A projekt elem megvalósulása aktív módon járul hozzá az országon belüli területi társadalmi-gazdasági különbségek kiegyenlítéséhez.

A közép - magyarországi és a nyugati régiókhoz képest hátrányos helyzetű dél-alföldi régió versenyképessége erősödik, amely a gazdaságfejlesztés egészét pozitív módon befolyásolja és a regionális különbségek csökkenését eredményezi. Ez a népesség elvándorlásának, fogyásának ütemét csökkenti és hozzájárul a munkaerő kínálat növeléséhez.
Az Új Magyarország Fejlesztési Terv prioritásaihoz az alábbiak szerint képes kapcsolódni.

1. prioritás: A gazdaság fejlesztése
• Az innovatív, tudásalapú gazdaság megteremtése, amelynek tervezett eszközei:

a piacorientált K+F-tevékenységek támogatása; a vállalkozások és a felsőoktatás innovációs tevékenységének és együttműködéseinek ösztönzése; a technológia-intenzív (spin-off) kisvállalkozások létrehozásának bátorítása; a technológiatranszfer ösztönzése; a hídképző és inkubációs tevékenység megerősítése, a K+F infrastrukturális hátterének fejlesztése.

• Az üzleti infrastruktúra és szolgáltatások fejlesztése, amelynek tervezett eszközei:

ipari parkok fejlesztése; az infokommunikációs technológiák (IKT) és a fizikai infrastruktúra javítása; a logisztika parkok hálózatának kiépítése; a szélessávú IT-hálózatok kiépítése; az elektronikus közszolgáltatások továbbfejlesztése; az üzleti környezethez kapcsolódó jogi és szabályozási keret kidolgozása.

3. prioritás: A társadalom megújulása
• A kutatás-fejlesztéshez és az innovációhoz szükséges humán-erőforrások fejlesztése, amelynek tervezett eszközei:

a felsőoktatási reform, a bolognai folyamat folytatása, a felsőoktatás minőségi fejlesztése;

a regionális tudásközpontok kialakítása; kutatóegyetemek, főiskolák támogatása;

a tehetséggondozás intézményrendszerének fejlesztése; gyakorlatorientált felsőoktatási programok; a műszaki és természettudományos képzés bővítése.

DAOP

A projekt közvetlen hatást gyakorol a fejlesztési póluson kívüli technológia fejlesztések támogatására. Hozzájárul a helyi, kistérségi szintű befektetések elősegítéséhez, azok ösztönzéséhez.
A fejlesztési irány igazodása más fejlesztési programokhoz

Az igazodás elsősorban az alábbi, hazai átfogó stratégiai dokumentumok esetében mutatható ki:
Nemzeti Akcióprogram (NAP):

II.2.1. Tudás és innováció, a versenyképesség bázisának szélesítése prioritás, 

Országos Fejlesztéspolitikai Koncepció (OFK):
2.5.2. „Befektetés a gazdaságba” prioritás csoporton belül különösen az

innováció és K+F, a technológiai modernizáció valamint az üzleti környezet fejlesztése és a hálózatosodás elősegítése prioritásokhoz.

III. Szentes Ipari Park Északi zóna „Vállalkozói falu” előkészítése és kialakítása

A Szentes Ipari Park Északi zónájának fejlődését előmozdíthatja az a Honvédelmi Minisztériumtól 2007-ben Önkormányzatunknak átadásra került 12,8 ha területű, egykori katonai gyakorlótér, amelyen egy “Vállalkozói falu” projekt elem kialakítása a célunk. 
Tapasztalatunk szerint szükség van olyan területre, ahova a kis- és középvállalkozások, de leginkább a kisvállalkozások letelepíthetik a vállalkozásukat, melyek jelenleg lakóövezetben tevékenykednek, több esetben a szomszédok és a közelben élők kárára, azok zavarásával. 
Terjeszkedésük behatárolt - sokszor fizikailag is lehetetlen, és nincs összhangban napjaink előírásaival (környezetvédelem, építéshatósági ügyek). A projekt célja a szentesi, a kistérségi és más helyekről befektetni szándékozó vállalkozások, rendezett, teljes infrastruktúrával ellátott, jól megközelíthető környezetbe telepítése.
Elsődleges célcsoport azok a Szentesen már működő vállalkozások, melyek a meglévő telepüket kinőtték és fejleszteni szeretnének, vagy tevékenységük lakóövezetben folyik, illetve az EU környezetvédelmi előírásainak nem felelnek meg.
Másodlagos célcsoportot képeznek a betelepülés szempontjából, azok vállalkozások, melyek nem rendelkeznek még telephellyel, de Szentest választják helyszínül.  
A terveink szerint a létrehozandó vállalkozói övezet újabb szolgáltatások letelepedését segíti elő, amelyek a Vállalkozói faluban tevékenykedők különböző ellátását biztosítják, azoknak beszállítását hajtanak végre. 
A projekt elem célja, a meglévő ingatlan kb. 1000-3000m2 nagyságig történő felosztása, megfelelő utak kialakítása, teljes közmű biztosítása a telekhatárig. A szándékunk egy valódi szolgáltató övezet megteremtésére irányul.

A projekt elem várható eredményének hatására egymással üzleti vagy partnerségi viszonyban levő vállalkozások koncentrált helyen működhetnek, modern üzleti környezetben. A lakóövezet környezet terhelése jelentősen csökken, a vállalkozások (kiemelten kkv-k) jövedelemtermelő képessége növekszik.

A gazdaság fejlődése szélesebb körben valósul meg, a kkv-k versenyképességének erősödése munkaerő keresletet generál, amely nemcsak az adott vállalkozás, hanem a beszállító vállalkozások foglakoztatására is pozitív hatást gyakorol.

A vállalkozói falu területe olyan kisvállalkozások indulására is alkalmas helyszínné válhat, amelyek cigány közösségből induló munkavállalókat alkalmaznak, vagy kifejezetten női munkaerőt igénylő tevékenységet folytatnak. Ezek a tevékenységek, illetve a csökkent munkaképességűek foglalkoztatását biztosító gazdasági társaságok kialakulása és működése hozzájárul az esélyegyenlőség biztosításához.
Az Új Magyarország Fejlesztési Terv prioritásaihoz az alábbiak szerint képes kapcsolódni.

1. prioritás: A gazdaság fejlesztése

• A kis- és középvállalatok jövedelemtermelő képességének a javítása, amelynek

tervezett eszközei:

a kkv-k tőkeellátottságának javítása; a vállalkozói kultúra szélesítése; szervezetfejlesztés;

technológiai korszerűsítés; a kkv-k közötti együttműködések bátorítása.

3. prioritás: A társadalom megújulása

• A foglalkoztathatóság javítása, amelynek tervezett eszközei:

a munkaerő-piacra való belépést segítő és munkavállalásra ösztönzői szolgáltatások; a munkavállaláshoz szükséges tudás és készségek fejlesztése; a munkanélküliség tartóssá válásának megelőzése; a munkaerőpiacon belüli átmeneteket segítő intézkedések; a hátrányos helyzetűek foglalkoztatását segítő támogatások; járulékkedvezmények; a foglalkoztatási rehabilitáció fejlesztés.

DAOP Prioritás 1. Regionális gazdaságfejlesztés
Az 1. prioritás tengely fejlesztési céljai szorosan kapcsolódnak a nemzeti és közösségi célok eléréséhez. A megújuló lisszaboni stratégia, két fő feladatra összpontosít: erősebb és tartósabb növekedés megvalósítására, valamint több és jobb minőségű munkahely teremtésére. Jelen prioritás tengely ezzel összhangban a foglalkoztatás bővülését és a KKV-k versenyképességének növelését tűzte ki célul.

A fejlesztési irány igazodása más fejlesztési programokhoz

Nemzeti Akcióprogram (NAP):

II.2.2. A vállalkozói környezet javítása és a verseny élénkítése

IV. Szentes Ipari Park Keleti zóna környezeti és energetikai fejlesztése

A Szentes Ipari Park Keleti zónája elsődlegesen azon vállalkozói szándékok kiszolgálására létesült, amelyek a megújuló energiaforrások kiaknázást célozzák. A szándékaink szerint a - térségi kedvező adottságok alapján - biomasszára épülő energiatermelő bázis létesítését kívánjuk elősegíteni. 
A projekt elem célja, a megvalósulás érdekében szükséges közmű ellátottság megépítése, kialakítása. A létrejövő energiaforrás lehetőséget biztosít a működő tőke vonzására és letelepítésére. 

A készülő Település Szerkezeti Tervvel összhangban a jövőbeni Keleti zóna, mint energia ipari terület, az olcsóbb energia elérését célzó vállalkozói övezetként kerül kialakításra. 
Ennek meghatározó eleme a tervezett biomassza erőmű, amely hő- és villamos energiát állít elő.
A projekt elem fejlesztésétől várható eredmény a jelenlegi piaci árnál kedvezőbb áru hő- és villamos energia előállítása.

A fejlesztést követően megvalósuló biomassza erőmű működése hozzájárul a környezeti fenntarthatósághoz, a szerves hulladékok (almos trágya, szennyvíziszap) ártalmatlanítása fontos része napjaink környezetvédelmének. 

Gazdasági előnyei között elsődleges lehet a külföldi energiabeszállítóktól való kiszolgáltatottság csökkenése, olcsóbb energiaforrások biztosítása.
Az energia ipari terület másik sarokpontja a mezőgazdaság, fejlődését segíti elő. Ennek érdekében egy bioetanol előállításra alkalmas üzem létrejöttét kívánjuk elősegíteni, amelynek működéséhez szükséges hatósági engedélyek beszerzése jelenleg eljárási szakaszban van. 
Az ÚMFT konkrét célként határozza meg, hogy elő kell segíteni a hagyományos energiaforrásoktól a megújulók felé való elmozdulást, többek között a biomassza, hulladék, biogáz, geotermikus energia stb. hasznosítása révén. Szentes és térsége mezőgazdasági vállalkozói, illetve a gazdaságok számára kitörési pontként jelentkezik a megújuló energiaforrások hasznosítását célzó üzleti tevékenységekhez történő kapcsolódás, amely a termelés szerkezetének szélesítését, átalakítását illetve újabb bevételek megjelenését eredményezi.

Az Új Magyarország Fejlesztési Terv prioritásaihoz az alábbiak szerint képes kapcsolódni.

4. prioritás: Környezeti és energetikai fejlesztés

Az alábbi beavatkozás-csoportok szolgálják a környezeti és energetikai fejlesztéseket:

• Környezetbarát energetikai fejlesztések, amelynek tervezett eszközei:

az energiahatékonyságra és –takarékosságra, illetve a megújuló energia termelésére és használatára irányuló fejlesztések ösztönzése.

V. Szentes Ipari Park Déli zóna termelési inkubáció elősegítése
A Szentes Ipari Park Déli zónája elsődlegesen azon vállalkozások számára előnyös beruházási szempontból, amelyek a jelentős létszámú munkaerő alkalmazására irányulnak. 
Önkormányzatunk azoknak a kis-és középvállalkozások számára kíván támogatást biztosítani, melyek tevékenységükkel a régión vagy az országhatáron kívüli piacok elérését célozzák. A tervezett vállalkozások versenyképességének erősödését, piacra jutásának lehetőségét alapvetően segíti, hogy az épített üzleti környezet forrásigényét nem vállalkozás terhére kell biztosítaniuk, ezáltal a vállalkozások szabad kapacitásait innovációra, piackutatásra illetve a termelési költségek csökkentésére fordíthatják. 
A térségi igényeknek megfelelően 2 db. nagyságrendileg 1500m2, illetve 5000 m2 alapterületű ipari gyártócsarnok felépítését tervezzük (releváns pályázat függvényében) megvalósítani a Déli Zóna jelenleg még szabad területein. A beruházáshoz szükséges közmű ellátottság rendelkezésre áll. A tervezett csarnokok energiaellátása a Keleti Zónában megvalósuló biomassza erőműben létrejövő energián alapulhat.
A beruházás hasznosításának piaci, keresleti háttere biztosított. A projekt várható eredménye új vállalkozások betelepülése a Szentes Ipari Parkba, kb. 200 új munkahely létrehozása, elsősorban a hátrányos helyzetűek és különösen az alacsony iskolai végzettségűek körében.
A beruházásokat követően Szentes és térsége foglalkoztatási helyzete, adóbevétele javul. A település szociális viszonyai fejlődnek, gazdasága erősödik.
A Közép Magyarországi és a fejlett nyugati régiókhoz képest hátrányos helyzetű Dél-Alföldi régió versenyképessége erősödik, amely a gazdaságfejlesztés egészét pozitív módon befolyásolja és a regionális különbségek csökkenését eredményezi. Ez a népesség elvándorlásának, fogyásának ütemét csökkenti és hozzájárul a munkaerő kínálat növeléséhez.
Az Új Magyarország Fejlesztési Terv prioritásaihoz az alábbiak szerint képes kapcsolódni.

1. prioritás: A gazdaság fejlesztése

• A kis- és középvállalatok jövedelemtermelő képességének a javítása, amelynek

tervezett eszközei:
a kkv-k tőkeellátottságának javítása; a vállalkozói kultúra szélesítése; szervezetfejlesztés;

technológiai korszerűsítés; a kkv-k közötti együttműködések bátorítása.

• Az üzleti infrastruktúra és szolgáltatások fejlesztése, amelynek tervezett eszközei:

ipari parkok fejlesztése; az infokommunikációs technológiák (IKT) és a fizikai infrastruktúra javítása; a logisztika parkok hálózatának kiépítése; a szélessávú IT-hálózatok kiépítése; az elektronikus közszolgáltatások továbbfejlesztése; az üzleti környezethez kapcsolódó jogi és szabályozási keret kidolgozása.

Ezek a beavatkozások a Gazdaságfejlesztés Operatív Program, valamint a Dél-alföldi Regionális Operatív Programjának 1. prioritási céljaihoz illeszkedő program keretei között valósulhatnak meg.

DAOP Prioritás 1. Regionális gazdaságfejlesztés
Az 1. prioritás tengely fejlesztési céljai szorosan kapcsolódnak a nemzeti és közösségi célok eléréséhez. A megújuló lisszaboni stratégia, két fő feladatra összpontosít: erősebb és tartósabb növekedés megvalósítására, valamint több és jobb minőségű munkahely teremtésére. Jelen prioritás tengely ezzel összhangban a foglalkoztatás bővülését és a KKV-k versenyképességének növelését tűzte ki célul.
A Dél-alföldi régió ipari parkjainak, vállalkozói inkubátorainak folyamatos fejlesztése, stratégiai időtávban a régióba áramló működő befektetések arányának növelése, a regionális gazdaság versenyképességének javításának igényéhez teljes körű illeszkedést tapasztalhatunk

További közvetlen kapcsolatot mutathatunk ki az Új Magyarország Fejlesztési Terv alábbi prioritásaival:
3. prioritás: A társadalom megújulása

• A foglalkoztathatóság javítása, amelynek tervezett eszközei:

a munkaerő-piacra való belépést segítő és munkavállalásra ösztönzői szolgáltatások; a munkavállaláshoz szükséges tudás és készségek fejlesztése; a munkanélküliség tartóssá válásának megelőzése; a munkaerőpiacon belüli átmeneteket segítő intézkedések; a hátrányos helyzetűek foglalkoztatását segítő támogatások; járulékkedvezmények; a foglalkoztatási rehabilitáció fejlesztése;

	A projekt megvalósítás főbb elemeinek megnevezése és rövid tartalma:
	Kezdés időpontja 


	Befejezés időpontja 



	I. Szentes Ipari Park általános infrastruktúra és üzleti környezet fejlesztés
	2008. 
	2009. 

	II. Szentes Ipari Park Északi Zóna innovációs övezet kialakítása
	2009. 
	2011.

	III. Szentes Ipari Park Északi Zóna kis – és középvállalkozói falu megvalósítása
	2008. 
	2010.

	IV. Szentes Ipari Park Keleti Zóna környezeti és energetikai fejlesztés
	2008. 
	2008. 

	V. Szentes Ipari Park Déli Zóna termelési inkubáció elősegítése

	2009.
	2011.


A jelenleg rendelkezésre álló információk szerint (forrás: Ipari Parkok Fejlesztési Tanácsa, illetve Ipari Parkok Országos Egyesülete) a 2007., 2008. évre szóló akció tervek, elsősorban ipari parki infrastruktúrafejlesztésre irányulnak. A pályázati kiírásban maximálisan elnyerhető támogatás összege 250 millió Ft lehet. A pályázat benyújtásához szükséges tervek készítése, illetve fejlesztésre vonatkozó költségvetés elkészítése folyamatban van. A 2009-től várhatóan megjelenő akció terv, az ipari parkok szolgáltatási képességének fejlesztését kívánja támogatni. 

Ennek megfelelően az érvényben lévő akció tervhez, illetve pályázati kiíráshoz igazodva koncepcionálisan az infrastruktúrafejlesztésre vonatkozó projekt elemeket (I., III., IV.) célszerű előtérbe helyezni és a fejlesztési lehetőségét megfontolni. A (II., V.) projekt elemek elindításához, pillanatnyilag nem ismert elérhető forrás, megvalósulásuk 2009. után valószínűsíthető. 
Indikátorok

Annak érdekében, hogy a stratégiai célok eredményét, hatását megfelelő mutatók (indikátorok) alapján értékelhessük célszerű hatás -, illetve eredményindikátort alkalmaznunk. 

A hatásindikátor segítségével a stratégiai cél által kiváltani szándékozott társadalmi-gazdasági hatást jelezzük, míg az eredményindikátor a mennyiségileg leírható eredményt rögzíti. 

A gazdasági infrastruktúra fejlesztés hatásindikátora KKV szféra versenyképességének, jövedelemtermelő képességének erősödése, eredményindikátora az ipari parki terület növekedése, a befektetők és a foglalkoztatottak számának emelkedése lehet.

Szentes Ipari Park szerkezeti vázlata, zónák szerint

